Na temelju članka 47. Zakona o zaštiti pučanstva od zaraznih bolesti (»Narodne 
novine« broj 79/07, 113/08, 43/09, 130/17, 114/18, 47/20, 134/20 i 143/21), a u vezi s 
člankom 18. Zakona o izmjenama i dopunama Zakona o zaštiti pučanstva od zaraznih 
bolesti (»Narodne novine« broj 47/20) i u vezi s člankom 5. Zakona o izmjeni i 
dopunama Zakona o zaštiti pučanstva od zaraznih bolesti (»Narodne novine« broj 
134/20) i članka 22.a Zakona o sustavu civilne zaštite (»Narodne novine« broj 82/15, 
118/18, 31/20 i 20/21), Stožer civilne zaštite Republike Hrvatske, 14. siječnja 2022., 
donosi 


ODLUKU 
o prestanku važenja Odluke o sigurnosnoj mjeri privremene zabrane ulaska u 
Republiku Hrvatsku za osobe koje dolaze iz Južnoafričke Republike, Bocwane, 
Kraljevine Eswatini, Lesota, Namibije, Zimbabvea i Republike Mozambik 


Radi bitno izmijenjenih okolnosti, danom stupanja na snagu ove Odluke prestaje važiti 
Odluka o sigurnosnoj mjeri privremene zabrane ulaska u Republiku Hrvatsku za osobe 
koje dolaze iz Južnoafričke Republike, Bocwane, Kraljevine Eswatini, Lesota, 
Namibije, Zimbabvea i Republike Mozambik (,Narodne novine“ broj 127/21, 129/21, 
138/21 i 145/21.) 


Ova Odluka zajedno s obrazloženjem objavit će se na mrežnoj stranici Ravnateljstva 
civilne zaštite na kojoj se objavljuju odluke Stožera civilne zaštite Republike Hrvatske 
za sprečavanje širenja zaraze  koronavirusom, na adresi: nitp: Hciiina 
zastita.gov.hr/odluke-stozera-civilne-zastite-rh-za-sprecavanje-sirenja-zaraze- 


ooo a 


Koronavirusom/2304. 


li. 
Ova Odluka objavit će se u »Narodnim novinama«, a stupa na snagu 15. siječnja 2022. 


KLASA: 810-06/20-01/7 
URBROJ: 511-01-300-21-480 
Zagreb, 14. siječnja 2022. 

OBRAZLOŽENJE 


U skladu s točkom 13. rješenja Ustavnog suda broj: U-l-5781/2021 i dr. od 21. prosinca 
2021. (www.usud.hr), Stožer civilne zaštite Republike Hrvatske u suradnji s 
Ministarstvom zdravstva i Hrvatskim zavodom za javno zdravstvo daje obrazloženje 
Odluke o prestanku važenja Odluke o sigurnosnoj mjeri privremene zabrane ulaska u 
Republiku Hrvatsku za osobe koje dolaze iz Južnoafričke Republike, Bocwane, 
Kraljevine Eswatini, Lesota, Namibije, Zimbabvea i Republike Mozambik (Narodne 
novine, br. 6/22.) 


1. Odluku o sigurnosnoj mjeri privremene zabrane ulaska u Republiku Hrvatsku za 
osobe koje dolaze iz Južnoafričke Republike, Bocwane, Kraljevine Eswatini, Lesota, 
Namibije, Zimbabvea i Hong Konga donio je Stožer civilne zaštite Republike Hrvatske 
(u daljnjem tekstu: Stožer civilne zaštite) 26. studenoga 2021. na temelju članka 47. 
Zakona o zaštiti pučanstva od zaraznih bolesti (»Narodne novine« broj 79/07, 113/08, 
43/09, 130/17, 114/18, 47/20, 134/20 i 143/21), a u vezi s člankom 18. Zakona o 
izmjenama i dopunama Zakona o zaštiti pučanstva od zaraznih bolesti (»Narodne 
novine« broj 47/20) i u vezi s člankom 5. Zakona o izmjeni i dopunama Zakona o zaštiti 
pučanstva od zaraznih bolesti (»Narodne novine« broj 134/20) | članka 22.a Zakona o 
sustavu civilne zaštite (»Narodne novine« broj 82/15, 118/18, 31/20 i 20/21). 
Objavljena je u ,Narodnim novinama“, br. 127/21 od 26. studenoga 2021., a stupila je 
na snagu 27. studenoga 2021. 


2. Točkom I. stavkom 1. Odluke o sigurnosnoj mjeri privremene zabrane ulaska u 
Republiku Hrvatsku za osobe koje dolaze iz Južnoafričke Republike, Bocwane, 
Kraljevine Eswatini, Lesota, Namibije, Zimbabvea i Hong Konga (,Narodne novine“, 
br. 127/21 — u daljnjem tekstu: Odluka/2021) uvedena je, zbog pojave novog soja 
virusa SARS-CoV-2 (u daljnjem tekstu: omicron varijanta virusa), a s ciljem zaštite 
javno-zdravstvenog interesa, sigurnosna mjera zabrane ulaska u Republiku Hrvatsku 
za sve osobe koje dolaze iz Južnoafričke Republike, Bocwane, Kraljevine Eswatini, 
Lesota, Namibije, Zimbabvea i Hong Konga ili su boravili u tim zemljama u zadnjih 14 
dana. 


3. Točkom I. stavkom 2. određeno je da se sigurnosna mjera zabrane ulaska u 
Republiku Hrvatsku, iznimno, ne odnosi na državljane Republike Hrvatske kao i na 
članove njihovih obitelji te državljane trećih Zemalja koji su osobe s dugotrajnim 
boravištem na temelju Direktive Vijeća 2003/109/EZ od 25. studenoga 2003. godine o 
statusu državljana trećih zemalja s dugotrajnim boravištem i osobama koje imaju pravo 
boravka temeljem drugih direktiva EU ili nacionalnog prava u Republici Hrvatskoj ili 
koje imaju nacionalne dugoročne vize za Republiku Hrvatsku te je za njih, umjesto 
sigurnosne mjere zabrane ulaska u Republiku Hrvatsku, uvedena mjera obvezne 
karantene u trajanju od 14 dana od dana ulaska u Republiku Hrvatsku i obvezno 
testiranje na virus SARS-CoV-2 zadnji dan karantene. 


4. Točkom II. Odluke propisano je da se na osobe na koje se primjenjuje 
Odluka/2021 ne primjenjuju odredbe odluke Stožera civilne zaštite kojom je uvedena 











privremena zabrana i ograničavanje prelaska preko graničnih prijelaza Republike 
Hrvatske. 


5. Odluka/2021 je do sada novelirana tri puta. 


Prvi put je novelirana 30. studenoga 2021. (,Narodne novine“, br. 129/21.) kada je 
sigurnosna mjera privremene zabrane ulaska u Republiku Hrvatsku uvedena i za 
Republiku Mozambik. 

Drugi put je novelirana 15. prosinca 2021. (,Narodne novine“, br. 138/21.) kada je 
sigurnosna mjera privremene zabrane ulaska u Republiku Hrvatsku ukinuta za Hong 
Kong te je primjena uvedene sigurnosne mjere produljena do 31. prosinca 2021. 
Treći put je novelirana 29. prosinca 2021. (,Narodne novine“, br. 145/21.) kada je 
produljena primjena uvedene sigurnosne mjera do 31. siječnja 2022., a Odluka/2021 
dopunjena je odredbom kojom se omogućuju, u slučaju bitno izmijenjenih okolnosti, 
njezine izmjene i dopune i prije isteka roka do kojeg su nužne epidemiološke mjere 
određene (to jest do 31. siječnja 2022.). 


6. Stožer civilne zaštite u suradnji s Ministarstvom zdravstva i Hrvatskim zavodom 
za javno zdravstvo utvrdio je da su se nakon donošenja posljednje novele Odluke/2021 
bitno izmijenile okolnosti vezane uz pojavu Omicron varijante virusa. Naime, osnovna 
svrha sigurnosne mjere privremene zabrane ulaska u Republiku Hrvatsku 
propisivanja posebnih epidemioloških mjera za putnike koji ulaze u Republiku Hrvatsku 
iz navedenih zemalja bila je smanjiti unos Omicron varijante virusa u Republiku 
Hrvatsku i putem obvezne karantene spriječiti širenje Omicron varijante virusa u 
populaciji u slučaju unosa. 


7. U međuvremenu, Omicron varijanta virusa se proširila i postala dominantna u 
nekim državama članicama Europske unije za dolazak iz kojih nije propisana 
sigurnosna mjera privremene zabrane ulaska u Republiku Hrvatsku, a u zadnjih dva 
tjedna Omicron varijanta virusa je postala dominantna i na području Republike 
Hrvatske. Metodom slučajnog uzorkovanja u mikrobiološkom laboratoriju Hrvatskog 
zavoda za javno zdravstvo provedenom 7. i 8. siječnja 2022. među uzorcima iz 
Sisačko-moslavačke županije 47 od 53 (88,7%) pozitivnih uzoraka sumnjivo na 
Omicron varijantu virusa, a 7. siječnja 2022. u zagrebačkim uzorcima slučajnim 
odabirom je utvrđena sumnja na Omicron varijantu virusa kod 41 od 47 (87,2%) 
pozitivnih uzoraka, dok je 5. siječnja 2022. utvrđena sumnja na Omicron varijantu 
virusau 37 od 44 uzorka, što znači da je kod 84,1% zagrebačkih uzoraka utvrđena 
sumnja na Omicron varijantu virusa. S obzirom na uzorkovanja koja je proveo Hrvatski 
zavod za javno zdravstvo proveo može se sa velikom vjerojatnošću zaključiti da je 
Omicron varijanta virusa u Republici Hrvatskoj izrazito dominantna. 


8. S obzirom na dominantnu zastupljenost Omicron varijante virusa u Republici 
Hrvatskoj i nekim drugim članicama Europske unije prestali su razlozi zbog kojin je 
donesena Odluka/2021. te je Stožer civilne zaštite u suradnji s Ministarstvom 
zdravstva i Hrvatskim zavodom za javno zdravstvo 14. siječnja 2022. donio Odluku o 
prestanku važenja Odluke o sigurnosnoj mjeri privremene zabrane ulaska u Republiku 
Hrvatsku za osobe koje dolaze iz Južnoafričke Republike, Bocwane, Kraljevine 








Eswatini, Lesota, Namibije, Zimbabvea i Republike Mozambik (u daljnjem tekstu: Ova 
Odluka). 


9. Ustavni sud Republike Hrvatske naveo je u rješenju broj: U-I-5781/2021 i dr. od 
21. prosinca 2021. (www.usud.hr) da ,od donositelja mjera očekuje da mjere koje 
donosi (naređuje) ubuduće sadržavaju obrazloženje na temelju kojeg će adresati tih 
mjera, kao i javnost, biti upoznati s razlozima zbog kojih je pojedina mjera donesena 
...“. Sukladno tome, u točki II. ove Odluke određeno je da se ona zajedno s 
obrazloženjem objavljuje na mrežnoj stranici Ravnateljstva civilne zaštite na kojoj se 
objavljuju sve odluke Stožera civiine zaštite. 


40. U točki III. ove Odluke određeno je da se objavljuje u ,Narodnim novinama , a 
stupa na snagu 15. siječnja 2022. Ova se Odluka u ,Narodnim novinama“ objavljuje 
bez obrazloženja jer se odluke koje Stožer civilne zaštite donosi u provedbi članka 47. 
Zakona o zaštiti pučanstva od zaraznih bolesti smatraju ,drugim propisima“ u smislu 
članka 125. alineje 2. Ustava Republike Hrvatske, što je utvrdio Ustavni sud u točki 
33.1. rješenja broj: U-l-1372/2020 i dr. od 14. rujna 2020. (,Narodne novine“, br. 
105/20.), u točki 8. rješenja broj: U-lI-5417/2021 od 21. prosinca 2021. (www.usud.hr), 
i dr, 


